سنسد بھون

سنسد بھون (ایوان پارلیمان) دہلی میں واقع بھارتی پارلیمان کا ایوان ہے جس میں لوک سبھا اور راجیہ سبھا شامل ہیں۔

تاریخ 
اس عمارت کا اصل نام ہاؤس آف پارلیمینٹ ہے۔ اسے برطانوی معمار سر ایڈون لوٹین نے ڈیزائن کیا تھا۔ سنسد بھون کی تعمیر 1921ء میں شروع ہوئی اور 1927ء میں اختتام کو پہونچی۔
اس کی افتتاحی تقریب 18 جنوری 1927ء کو ایڈورڈ فریڈرک لنڈلے ووڈ کی موجودگی میں سینٹرل لیجس لیچو اسمبلی میں منعقد ہوئی۔
سنسد بھون کے آگے ہی پارلیمینٹ عجائب گھر واقع ہے جس کا افتتاح 2006ء میں ہوا تھا۔

عمارت 
سنسد بھون کی عمارت گول ہے اور اشوک چکر پر مبنی ہے۔ عمارت کے ٹھیک بیچوں بیچ سینٹرل چیمبر ہے اور اس کے چاروں طرف نیم کرہ نما ہال ہیں جو ایوان شہزادگان کے لیے تعمیر کیے گئے تھے جو اب کتب خانوں میں منتقل کر دیے گئے ہیں۔اسٹیٹ کونسل اب راجیہ سبھا اور سینٹرل لیجس لیچو اسمبلی لوک سبھا کے زیر استعمال ہے۔ عمارت کے چاروں طرف بڑے باغات ہیں جو جالیوں سے گھرے ہوئے ہیں۔

نئی عمارت کی تجویز 
بھارتی پارلیمان کی نئی عمارت کا منصوبہ بنایا جا ریا ہے۔ موجودہ عمارت کی حالت کو دیکھتے ہوئے ایسی عمارت کی تجویز پیش کی جارہی ہے جو دیرپا ہو۔ سابقہ اسپیکر میرا کمار نے اس تجویز پر غور و خوض کرنے کے لیے ایک کمیٹی تشکیل دی ہے۔ موجودہ عمارت میں جگہ کم ہے اور اس کا ڈھانچہ بھی مشکل کا باعث ہے۔چونکہ موجودہ عمارت کی عمر اب 85 برس ہو چلی ہے لہذا اسے وراثت کا درجہ بھی ملنے جا رہا ہے اور اسی لیے اس کی حفاظت ضروری ہو گئی ہے۔

2001ء سنسد بھون پر حملہ 
13 دسمبر 2001ء کو لشکر طیبہ اور جیش محمد کے دہشت گردوں نے سنسد بھون پر حملہ کر دیا جس میں سنسد بھون کے نقصان کے علاوہ فوج کے چھ جوان اور ایک شہری کی موت ہو گئی تھی۔

نگار خانہ

حوالہ جات 

بھارتی پارلیمنٹ
دلی کی عمارات و ساخات
کامنز زمرہ جس کا ربط ویکی ڈیٹا پر ہے
ویکی ڈیٹا سے مطابقت رکھنے والی مختصر تفصیل